Burgas prie Magdeburgo
Burgas prie Magdeburgo (vok. Burg bei Magdeburg) – miestas vidurio rytų Vokietijoje, Saksonijos-Anhalto žemėje, 25 km į šiaurės rytus nuo Magdeburgo, prie Elbės-Hafelio kanalo. Rajono centras. Stotis prie Berlyno–Magdeburgo geležinkelio linijos, upių uostas. Vystoma medienos apdirbimo, tekstilės, odos ir avalynės, maisto, siuvimo pramonė, gaminamos mašinos, lakštinio plieno valcavimas. Yra romaninė Šv. Mykolo bažnyčia (XII a. 2 pusė), gotikinė bažnyčia (XIV–XV a.), rotušė, keletas gynybinių bokštų, sinagoga (XIX a.).